Diskors tal-Prim Ministru u Mexxej Laburista, Robert Abela fil-Konferenza Ġenerali tal-Partit Laburista Diskors tal-Prim Ministru u Mexxej Laburista, Robert Abela fil-Konferenza Ġenerali tal-Partit Laburista Posted by Partit Laburista on Friday, July 23, 2021 .td_uid_2_60fb2c649d5f0_rand.td-a-rec-img{text-align:left}.td_uid_2_60fb2c649d5f0_rand.td-a-rec-img img{margin:0 auto 0 0} Read in 3 kumpaniji tal-manifattura se jinvestu f'Malta. Dan qalu l-Mexxej tal-Partit Laburista Robert Abela meta kien qed jindirizza l-Konferenza Ġenerali tal-Partit Laburista aktar kmieni llum. Dan l-investiment, spjega Dr Abela, se jsir minkejja l-fatt li Malta tpoġġiet fil-lista l-griża tal-Financial Action Task Force (FATF), xi ħaġa li avolja sar ħafna xogħol, ma setax jiġi evitat. "Nemmen li l-investiment li qed nattiraw lejn pajjiżna tant huwa tajjeb li dan l-isrkutinju se jwassal biex isaħħaħna", huwa saħaq. B'rabta ma' dan, il-mexxej tal-PL qal ukoll li r-riformi ekonomiċi li saru mill-Gvern qed iħallu l-frott tagħhom biex l-investiment jibqa' ġej lejn Malta, fosthom il-Baġit li rrifletta r-realtajiet kiefra tal-pandemija tal-Covid-19. Filwaqt li Dr Abela wiegħed li mhux se jiżdiedu t-taxxi, qal ukoll li "fl-istess ħin nifhmu li t-taxxi dovuti iridu jingabru kollha." Abela rrimarka wkoll li minn statistika miġbura mill-Partit Laburista, Malta kellha inqas minn 1,600 persuna fuq ir-reġistru tal-qgħad. Sitwazzjoni bħal din, huwa spjega, lanqas biss kienet teżisti qabel ma bdiet il-pandemija. Filwaqt li Malta għandha din iċ-ċifra, irrimarka Dr Abela, f'pajjiżi oħrajn il-qgħad kompla jiżdied. "Kelli nsib ruħi f'maltempata perfetta" – Abela dwar il-Covid-19 Dr Abela tkellem ukoll dwar il-mod kif il-Gvern Laburista mexxa lil Malta waqt il-pandemija, xi ħaġa li qatt ħadd ma basar se jsib ruħu fiha. B'ħarsa lura lejn Jannar tas-sena l-oħra, meta nħatar Mexxej tal-PL, Abela stqarr li qatt ma kien jobsor li se jsib ruħu f'dak li ddeskriva bħala "maltempata perfetta". Qal ukoll li mument delikat bħal dak kien jitlob kalma, konċentrazzjoni, u li jittieħdu d-deċiżjonijiet diffiċli. Stqarr li f'xi mumenti d-deċiżjonijiet li ttieħdu mill-Gvern kienu mgħaġġlin, fejn kultant kien kawt iżżejjed. Bi kliem ta' kundanna għall-Partit Nazzjonalista, Dr Abela saħaq li flok ma kienu Oppożizzjoni soda li kienet lesta biex tgħin lill-Gvern, sejħu elezzjoni bikrija tal-Kap tal-Partit f'nofs pandemija. B'referenza għall-Covid-19 Action Team tal-PN, Dr Abela qal li l-pariri mogħtija minn dan it-tim ma kellhom l-ebda bażi xjentifika. "Min se jgħolli rasu mhux se jsib ħajt tal-kenn fija" F'appell lill-membri tal-PL, Robert Abela sejjaħ biex jibqgħu umli u biex iwiddbu lil kull min juri sens ta' arroganza. Saħaq li mhux beħsiebu jipproteġi lil kull min jaġixxi b'dan il-mod. Abela spjega li dan il-ħsieb jgħodd għal kull min jifforma parti mill-Partit Laburista, kif ukoll kull min jappoġġja lil dan il-partit. "Għawdex ġojjell li rridu nieħdu ħsiebu" Waqt li Abela kien qed jitkellem dwar l-importanza li jkun hemm bilanċ bejn ix-xogħol u l-ħajja, irrimarka fuq il-bilanċ bejn in-natura u l-iżvilupp. "Dan mhux biss messaġġ ambjentali biss, imma ekonomiku u mentalment". Jekk jeżisti dan il-bilanċ delikat, qal Abela, dan iwassal għal pajjiż b'saħħtu b'nies li jgħixu ħajja aħjar. Fl-indirizz tiegħu Abela nnota wkoll li filwaqt li Għawdex huwa post li wieħed għandu joqgħod attent biex iżomm is-sabiħ tiegħu, huwa importanti li Għawdex ma jibqax żvantaġġat minn Malta. .td_uid_3_60fb2c649d91b_rand.td-a-rec-img{text-align:left}.td_uid_3_60fb2c649d91b_rand.td-a-rec-img img{margin:0 auto 0 0}